# Euroopan unionin C 55A/2014

| | ISSN 1977-1053
  doi:10.3000/19771053.CA2014.055.fin |
| --- | --- |
| Euroopan unionin
  virallinen lehti | C 55A |
| | |
| Suomenkielinen laitos | Tiedonantoja ja ilmoituksia | 57. vuosikerta26. helmikuu 2014 |

ISSN 1977-1053

doi:10.3000/19771053.CA2014.055.fin

Euroopan unionin

virallinen lehti

C 55A

Suomenkielinen laitos

Tiedonantoja ja ilmoituksia

57. vuosikerta26. helmikuu 2014

---

| Ilmoitusnumero | Sisältö | Sivu |
| --- | --- | --- |
| | V   Ilmoitukset |
| | HALLINNOLLISET MENETTELYT |
| | Euroopan parlamentti |
| 2014/C 055A/01 | Kiinnostuksenilmaisupyyntö — Sopimussuhteiset tutkimuspalvelun toimihenkilöt (tehtäväryhmä IV) parlamentin tutkimuspalvelun alalla | 1 |

Ilmoitusnumero

Sisältö

Sivu

V   Ilmoitukset

HALLINNOLLISET MENETTELYT

Euroopan parlamentti

2014/C 055A/01

Kiinnostuksenilmaisupyyntö — Sopimussuhteiset tutkimuspalvelun toimihenkilöt (tehtäväryhmä IV) parlamentin tutkimuspalvelun alalla

1

Luettelo EUVL:n C A -sarjassa julkaistuista kilpailuista

Jäljempänä luettelo kuluvana vuonna julkaistuista C A -lehdistä.

Mikäli toisin ei mainita, EUVL on julkaistu kaikkina kieliversioina.

| 5 | |
| --- | --- |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |

5

6

11

19

21

26

27

30

(PL)

35

41

(DE/EN/FR)

42

43

46

47

48

55

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan parlamentti

| 26.2.2014 | FI | Euroopan unionin virallinen lehti | CA 55/1 |
| --- | --- | --- | --- |

26.2.2014

FI

Euroopan unionin virallinen lehti

CA 55/1

---

KIINNOSTUKSENILMAISUPYYNTÖ

Sopimussuhteiset tutkimuspalvelun toimihenkilöt (tehtäväryhmä IV) parlamentin tutkimuspalvelun alalla

(2014/C 55 A/01)

I.   JOHDANTO

Euroopan parlamentti julkaisee tämän kiinnostuksenilmaisupyynnön tarkoituksena laatia tietokanta hakijoista, jotka voidaan ottaa palvelukseen sopimussuhteisina tutkimuspalvelun toimihenkilöinä (tehtäväryhmä IV) parlamentin tutkimuspalvelun alalla. Valintamenettely järjestetään Euroopan unionin henkilöstövalintatoimiston (EPSO) teknisellä tuella.

Sopimussuhteiset toimihenkilöt, joille tarjotaan työpaikkaa, otetaan palvelukseen tämän kiinnostuksenilmaisupyynnön VIII osassa tarkoitetuin ehdoin.

Sopimussuhteisten toimihenkilöiden työehdot määritellään Euroopan unionin muuhun henkilöstöön sovellettavissa palvelussuhteen ehdoissa (1).

Tietokantaa käyttää Euroopan parlamentti. Työpaikat ovat Brysselissä. Toimielimen tarpeiden mukaan voidaan kuitenkin edellyttää virkamatkoja Euroopan parlamentin muihin toimipaikkoihin.

Sopimussuhteisten toimihenkilöiden valintamenettelyihin osallistuu yleensä paljon erittäin päteviä hakijoita, jotka läpäisevät valintamenettelyn. Hakijoiden onkin hyvä tietää, että tietokannassa voi olla enemmän ehdokkaita kuin toimielin tarvitsee.

Työpaikkojen määrä on vuonna 2014 noin 50. Palvelussuhteen kesto on aluksi yhden (1) vuoden, ja palvelussuhde voidaan uusia niin, että sen kokonaiskesto on enintään kuusi (6) vuotta.

Peruskuukausipalkka määräytyy palvelussuhteen alussa jäljempänä olevan taulukon mukaisesti (palkkaluokka 1, tasot 13–18) hakijan koulutuksesta ja erityisestä ammattikokemuksesta riippuen. Peruspalkan lisäksi saatetaan maksaa muuhun henkilöstöön sovellettavissa palvelussuhteen ehdoissa määrättyjä lisiä ja korvauksia.

Palkasta pidätetään Euroopan yhteisöille suoritettava vero ja muita muuhun henkilöstöön sovellettavissa palvelussuhteen ehdoissa määrättyjä maksuja. Palkasta ei pidätetä kansallista veroa.

| Tehtäväryhmä | Peruspalkka (euroina) |
| --- | --- |
| vähintään | enintään |
| IV | 3 145,45 | 5 832,42 |

Tehtäväryhmä

Peruspalkka (euroina)

vähintään

enintään

IV

3 145,45

5 832,42

Euroopan parlamentti noudattaa kaikille yhtäläiset mahdollisuudet takaavaa politiikkaa ja hyväksyy hakijat syrjimättä ketään sukupuolen, rodun, ihonvärin, etnisen tai yhteiskunnallisen alkuperän, geneettisten ominaisuuksien, kielen, uskonnon tai vakaumuksen, poliittisten tai muiden mielipiteiden, kansalliseen vähemmistöön kuulumisen, varallisuuden, syntyperän, vammaisuuden, iän, seksuaalisen suuntautumisen, siviilisäädyn tai perhetilanteen perusteella.

II.   TOIMENKUVA

Tehtäväryhmään IV kuuluvat sopimussuhteiset toimihenkilöt suorittavat parlamentin elinten ja esimiestensä määrittelemien painopistealueiden ja ohjelmien puitteissa seuraavia tehtäviä:

| — | parlamentin jäsenten yksin tai yhdessä esittämiin tai parlamentin elinten esittämiin tiedonhankintaa, analysointia ja selvitystä koskeviin erityispyyntöihin vastaaminen Euroopan unionin politiikkojen alalla, erityisesti laatimalla taustamuistioita, analyysejä ja selvityksiä |
| --- | --- |

—

parlamentin jäsenten yksin tai yhdessä esittämiin tai parlamentin elinten esittämiin tiedonhankintaa, analysointia ja selvitystä koskeviin erityispyyntöihin vastaaminen Euroopan unionin politiikkojen alalla, erityisesti laatimalla taustamuistioita, analyysejä ja selvityksiä

| — | sisällön tuottaminen Euroopan unionin politiikkoja koskeville parlamentin ulkoisille ja sisäisille verkkosivustoille |
| --- | --- |

—

sisällön tuottaminen Euroopan unionin politiikkoja koskeville parlamentin ulkoisille ja sisäisille verkkosivustoille

| — | yhteyksien varmistaminen Euroopan unionin toimielinten vastaaviin palveluihin sekä ulkopuolisiin tutkimuslaitoksiin ja ajatushautomoihin. |
| --- | --- |

—

yhteyksien varmistaminen Euroopan unionin toimielinten vastaaviin palveluihin sekä ulkopuolisiin tutkimuslaitoksiin ja ajatushautomoihin.

III.   MENETTELYN ALUSTAVA AIKATAULU

Menettelystä vastaa Euroopan parlamentti yhdessä EPSOn kanssa. Niitä avustaa valintalautakunta, joka koostuu Euroopan parlamentin edustajista.

Alustava aikataulu on seuraava:

| — | todistuksiin perustuva valinta: huhti-toukokuu 2014 |
| --- | --- |

—

todistuksiin perustuva valinta: huhti-toukokuu 2014

| — | tulosten ilmoittaminen: kesä-heinäkuu 2014. |
| --- | --- |

—

tulosten ilmoittaminen: kesä-heinäkuu 2014.

IV.   OSALLISTUMISEDELLYTYKSET

Hakijoiden on hakemusten jättämiselle asetettuun määräaikaan mennessä täytettävä seuraavat edellytykset:

A.   Yleiset edellytykset

| — | Hakijan on oltava jonkun Euroopan unionin jäsenvaltion kansalainen. |
| --- | --- |

—

Hakijan on oltava jonkun Euroopan unionin jäsenvaltion kansalainen.

| — | Hakijalla on oltava täydet kansalaisoikeudet. |
| --- | --- |

—

Hakijalla on oltava täydet kansalaisoikeudet.

| — | Hakijan on oltava täyttänyt asevelvollisuutta koskevan lainsäädännön mukaiset velvollisuutensa. |
| --- | --- |

—

Hakijan on oltava täyttänyt asevelvollisuutta koskevan lainsäädännön mukaiset velvollisuutensa.

| — | Hakijan on täytettävä tehtävien hoitamisen edellyttämät hyvää mainetta koskevat vaatimukset. |
| --- | --- |

—

Hakijan on täytettävä tehtävien hoitamisen edellyttämät hyvää mainetta koskevat vaatimukset.

B.   Erityisedellytykset

1.   Vaadittavat tutkinnot ja pätevyys

Hakijalla on oltava vähintään kolmivuotisia yliopisto-opintoja vastaavan koulutustason suorittamisesta annettu tutkintotodistus jollakin seuraavista aloista: valtiotiede, taloustiede, Euroopan unionia koskevat opinnot, hallintotiede, oikeustiede, yhteiskuntatiede, kansainväliset suhteet, luonnontieteet, tilastotiede tai historia

ja

vähintään kolmen (3) vuoden pituinen työkokemus toimenkuvaan liittyvältä alalta.

Euroopan unionin ulkopuolella suoritettujen tutkintojen on hakemusten jättämiselle asetettuun määräaikaan mennessä oltava jonkun jäsenvaltion toimivaltaisen viranomaisen hyväksymiä.

2.   Kielitaito

Hakijalla on oltava perusteellinen taito yhdessä Euroopan unionin virallisessa kielessä (kieli 1 — pääkieli) (2) sekä erittäin hyvä englannin, ranskan tai saksan kielen taito (kieli 2, eri kieli kuin kieli 1).

Euroopan unionin tuomioistuimen (suuri jaosto) asiassa C-566/10 P, Italian tasavalta v. Euroopan komissio, antaman tuomion mukaisesti Euroopan parlamentti esittää jäljempänä perustelut sille, miksi toisen kielen valintamahdollisuus on rajattu koskemaan vain joitakin unionin virallisia kieliä.

Hakijoille ilmoitetaan näin ollen, että tämän valintamenettelyn vaihtoehdot toiseksi kieleksi on valittu toimiyksikön edun mukaisesti. Toimiyksikön edun mukaista on, että uudet työntekijät ovat heti toimintakykyisiä ja pystyvät kommunikoimaan sujuvasti päivittäisessä työssään. Muussa tapauksessa toimielimen toiminta häiriintyisi vakavasti.

Euroopan unionin toimielinten sisäisessä viestinnässä käytettävät kielet ovat englanti, ranska ja saksa. Ne ovat myös unionin ulkoisessa viestinnässä ja asiakirjojen käsittelyssä yleisimmin käytetyt kielet. Englannin ohella ranska ja saksa ovat niin ikään kaikkein yleisimpiä valintoja toiseksi kieleksi silloin, kun kilpailuun tai valintamenettelyyn hakijat voivat valita toisen kielen vapaasti. Tämä osoittaa niiden olevan nykyisin koulutuksessa ja työelämässä siinä määrin yleisiä, että unionin virkoja hakevien voidaan odottaa hallitsevan ainakin yhden näistä kielistä. Kun otetaan huomioon sekä toimiyksikön etu että hakijoiden tarpeet ja valmiudet ja lisäksi valintamenettelyn ala, on perusteltua järjestää kokeet näillä kolmella kielellä. Näin voidaan varmistaa, että riippumatta ensimmäisestä kielestä kaikki hakijat hallitsevat vähintään yhden kyseisistä kolmesta työkielestä.

Tasapuolisen kohtelun varmistamiseksi jokaisen hakijan on suoritettava kokeet toisella kielellään, jonka on oltava jokin edellä mainituista kolmesta kielestä — myös tapauksissa, joissa hakijan ensimmäinen kieli on jokin näistä kielistä. Arvioimalla hakijoiden pätevyyttä tällä tavalla Euroopan parlamentti voi ennakoida hakijoiden valmiuksia suoriutua alusta alkaen työtehtävistään todellisissa työtilanteissa.

V.   REKISTERÖITYMINEN HAKIJAKSI JA HAKEMUSTEN JÄTTÄMISEN MÄÄRÄAIKA

Hakijoiden on rekisteröidyttävä sähköisesti EPSOn verkkosivustolla osoitteessa

http://europa.eu/epso/apply/jobs/index_en.htm

ja noudatettava sivustolla annettuja ohjeita sähköisestä rekisteröitymisestä. Rekisteröitymislomake on täytettävä englanniksi, ranskaksi tai saksaksi.

Hakijoiden on tehtävä sähköinen rekisteröityminen asetetussa määräajassa. On suotavaa rekisteröityä hyvissä ajoin ennen määräajan päättymistä, sillä linjojen ruuhkautumisen tai verkkoyhteyden katkeamisen takia sähköisen rekisteröitymisen voi joutua tekemään uudelleen, mikä ei ole enää mahdollista määräajan päättymisen jälkeen.

Kun rekisteröityminen on validoitu, sitä ei voi enää muuttaa. Euroopan parlamentti käsittelee tiedot välittömästi yhdessä EPSOn kanssa valintamenettelyn järjestämiseksi.

HAKEMUSTEN JÄTTÄMISEN MÄÄRÄAIKA (validointi mukaan luettuna):

31. maaliskuuta 2014 klo 12.00 (Brysselin aikaa).

VI.   VALINTAMENETTELYN VAIHEET

Valintamenettely koostuu todistuksiin perustuvasta valinnasta rekisteröitymislomakkeessa olevassa kysymyslomakkeessa annettujen yksityiskohtaisten vastausten tarkastelun perusteella.

Valintamenettelyssä käytetään seuraavia valintaperusteita:

| 1. | jatkotutkinto yhdellä tai useammalla seuraavista aloista: valtiotiede, taloustiede, Euroopan unionia koskevat opinnot, hallintotiede, oikeustiede, yhteiskuntatiede, kansainväliset suhteet, luonnontieteet, tilastotiede tai historia |
| --- | --- |

1.

jatkotutkinto yhdellä tai useammalla seuraavista aloista: valtiotiede, taloustiede, Euroopan unionia koskevat opinnot, hallintotiede, oikeustiede, yhteiskuntatiede, kansainväliset suhteet, luonnontieteet, tilastotiede tai historia

| 2. | yli kolmen vuoden pituinen työkokemus toimenkuvaan liittyvältä alalta |
| --- | --- |

2.

yli kolmen vuoden pituinen työkokemus toimenkuvaan liittyvältä alalta

| 3. | tohtorintutkinto, joka liittyy yhteen tai useampaan IV osan B kohdan 1 alakohdassa lueteltuun alaan |
| --- | --- |

3.

tohtorintutkinto, joka liittyy yhteen tai useampaan IV osan B kohdan 1 alakohdassa lueteltuun alaan

| 4. | työkokemus tutkimuspalvelusta kansallisessa tai eurooppalaisessa ajatushautomossa |
| --- | --- |

4.

työkokemus tutkimuspalvelusta kansallisessa tai eurooppalaisessa ajatushautomossa

| 5. | työkokemus tutkimuspalvelusta Euroopan unionin toimielimessä tai elimessä tai Euroopan unionin jäsenvaltion julkishallinnossa |
| --- | --- |

5.

työkokemus tutkimuspalvelusta Euroopan unionin toimielimessä tai elimessä tai Euroopan unionin jäsenvaltion julkishallinnossa

| 6. | vertaisarvioidut julkaisut kansallisissa/kansainvälisissä lehdissä aiheesta, joka liittyy yhteen tai useampaan IV osan B kohdan 1 alakohdassa lueteltuun alaan |
| --- | --- |

6.

vertaisarvioidut julkaisut kansallisissa/kansainvälisissä lehdissä aiheesta, joka liittyy yhteen tai useampaan IV osan B kohdan 1 alakohdassa lueteltuun alaan

| 7. | kirjan julkaiseminen aiheesta, joka liittyy yhteen tai useampaan IV osan B kohdan 1 alakohdassa lueteltuun alaan |
| --- | --- |

7.

kirjan julkaiseminen aiheesta, joka liittyy yhteen tai useampaan IV osan B kohdan 1 alakohdassa lueteltuun alaan

| 8. | kokemus asiakirjojen laadinnasta (raportit, muistiot, artikkelit jne.) |
| --- | --- |

8.

kokemus asiakirjojen laadinnasta (raportit, muistiot, artikkelit jne.)

| 9. | kokemus asiakirjojen laadinnasta (raportit, muistiot, artikkelit jne.) englanniksi, ranskaksi tai saksaksi. |
| --- | --- |

9.

kokemus asiakirjojen laadinnasta (raportit, muistiot, artikkelit jne.) englanniksi, ranskaksi tai saksaksi.

Valintalautakunta painottaa kutakin kysymyslomakkeen kysymystä asteikolla 1–3. Se pisteyttää kysymyslomakkeessa annetut yksityiskohtaiset vastaukset asteikolla 0–4. Lopullinen pistemäärä saadaan kertomalla kullekin vastaukselle annetut pisteet vastaavalle kysymykselle vahvistetulla painotuksella.

Jos jossain menettelyn vaiheessa todetaan, että rekisteröitymislomakkeessa ilmoitetut tiedot eivät pidä paikkaansa tai niistä ei ole toimitettu asiakirjatodisteita tai jos tiedot eivät vastaa tämän kiinnostuksenilmaisupyynnön kaikkia edellytyksiä, hakija suljetaan pois valintamenettelystä.

VII.   VALINTAMENETTELYN TULOKSET

Valintamenettelyn tulokset julkaistaan kunkin hakijan EPSO-tilillä.

Valintamenettelyssä eniten pisteitä saaneiden (3) ja tämän kiinnostuksenilmaisupyynnön IV osan A ja B kohdassa tarkoitetut yleiset ja erityiset edellytykset täyttävän 180 hakijan nimet kirjataan tietokantaan; niitä ei julkaista missään muussa muodossa. Tietokantaa käyttää Euroopan parlamentti. Tietokanta on voimassa kolme vuotta päivästä, jona hakijoille on ilmoitettu heidän tuloksensa.

VIII.   PALVELUKSEEN OTTAMINEN

Tietokantaan kirjaaminen ei takaa palvelukseen ottamista.

Työtilaisuuden tarjoutuessa palvelukseen ottavat yksiköt tekevät hakuja tietokantaan ja kutsuvat haastatteluun hakijat, jotka täyttävät parhaiten kyseisen tehtävän edellytykset.

Nämä hakijat suorittavat tekstinlaadintaa koskevan kokeen ja heitä haastatellaan englanniksi, ranskaksi tai saksaksi (kieli 2).

Haastatteluun kutsuttujen hakijoiden on toimitettava kaikki asiakirjatodisteet siitä, että he täyttävät kaikki tässä kiinnostuksenilmaisupyynnössä vahvistetut edellytykset.

Tekstinlaadintaa koskevan kokeen ja haastattelun tulosten perusteella hakijalle voidaan esittää työtarjous.

Työsopimus tehdään muuhun henkilöstöön sovellettavien palvelussuhteen ehtojen 3 a, 84 ja 85 artiklan mukaisesti.

IX.   UUDELLEENKÄSITTELY/MUUTOKSENHAKU

Hakija, joka katsoo kärsineensä vääryyttä jonkin päätöksen perusteella, voi pyytää uudelleenkäsittelyä, hakea muutosta tai tehdä kantelun Euroopan oikeusasiamiehelle (4).

| — | Uudelleenkäsittelypyynnöt

  Perusteltu uudelleenkäsittelypyyntö on lähetettävä






  — | joko sähköpostitse seuraavaan sähköpostiosoitteeseen:
  ACrecherche@ep.europa.eu |
| --- | --- | --- |

—

Uudelleenkäsittelypyynnöt

Perusteltu uudelleenkäsittelypyyntö on lähetettävä

—

joko sähköpostitse seuraavaan sähköpostiosoitteeseen:

ACrecherche@ep.europa.eu

| — | tai faksilla numeroon +32 22831717 |
| --- | --- |

—

tai faksilla numeroon +32 22831717

kymmenen kalenteripäivän kuluessa siitä, kun valintamenettelyn tulokset on julkaistu hakijan EPSO-tilillä. Hakijan pyyntöön vastataan mahdollisimman pian.

| — | Muutoksenhaku (mahdollista valintamenettelyn kaikissa vaiheissa)






  — | Hakija voi tehdä Euroopan unionin virkamiehiin sovellettavien henkilöstösääntöjen 90 artiklan 2 kohdan nojalla valituksen Euroopan parlamentin pääsihteerille osoitteeseen





  M. le Secrétaire général |
| --- | --- | --- |
| Parlement européen |
| Bât. Konrad Adenauer |
| 2929 Luxembourg |
| LUXEMBOURG |

—

Muutoksenhaku (mahdollista valintamenettelyn kaikissa vaiheissa)

—

Hakija voi tehdä Euroopan unionin virkamiehiin sovellettavien henkilöstösääntöjen 90 artiklan 2 kohdan nojalla valituksen Euroopan parlamentin pääsihteerille osoitteeseen

M. le Secrétaire général

Parlement européen

Bât. Konrad Adenauer

2929 Luxembourg

LUXEMBOURG

Valintalautakunnilla on suuri harkintavalta. Ne tekevät päätöksensä itsenäisesti, eikä nimittävä viranomainen voi muuttaa valintalautakunnan päätöksiä. Valintalautakunnan harkintavaltaan voidaan puuttua vain, jos sen työskentelyä ohjaavia sääntöjä on ilmiselvästi rikottu. Tällaisessa tapauksessa Euroopan unionin virkamiestuomioistuin voi tutkia valintalautakunnan päätöksen ilman, että asiasta on ensin tehty henkilöstösääntöjen 90 artiklan 2 kohdassa tarkoitettu valitus.

| — | Hakija voi tehdä kanteen Euroopan unionin virkamiestuomioistuimelle osoitteeseen





  Tribunal de la fonction publique de l'Union européenne |
| --- | --- |
| 2925 Luxembourg |
| LUXEMBOURG |

—

Hakija voi tehdä kanteen Euroopan unionin virkamiestuomioistuimelle osoitteeseen

Tribunal de la fonction publique de l'Union européenne

2925 Luxembourg

LUXEMBOURG

Euroopan unionin toiminnasta tehdyn sopimuksen 270 artiklan ja henkilöstösääntöjen 91 artiklan mukaisesti.

Tämä mahdollisuus koskee vain valintalautakunnan tekemiä päätöksiä.

Hallinnollisiin päätöksiin, joilla evätään osallistuminen valintamenettelyyn sillä perusteella, että hakija ei täytä kiinnostuksenilmaisupyynnön B kohdan 1 alakohdassa tarkoitettuja edellytyksiä, voidaan hakea muutosta Euroopan unionin virkamiestuomioistuimessa vasta, kun on tehty edellä tarkoitettu valitus.

Kanteen tekeminen Euroopan unionin virkamiestuomioistuimelle edellyttää välttämättä, että kantajaa edustaa asianajaja, jolla on oikeus esiintyä jonkin Euroopan unionin jäsenvaltion tai Euroopan talousalueen maan tuomioistuimessa.

Näitä kahta muutoksenhakukeinoa koskevat määräajat, jotka on vahvistettu henkilöstösääntöjen 90 ja 91 artiklassa (5), alkavat kulua joko valituksen kohteena olevan päätöksen tiedoksi antamisesta tai uudelleenkäsittelypyynnön yhteydessä valintalautakunnan tähän pyyntöön antaman alustavan vastauksen tiedoksi antamisesta.

| — | Kantelu Euroopan oikeusasiamiehelle

  Kaikkien unionin kansalaisten tavoin hakija voi tehdä kantelun Euroopan oikeusasiamiehelle osoitteeseen





  Médiateur européen |
| --- | --- |
| 1, avenue du Président Robert Schuman — BP 403 |
| 67001 STRASBOURG CEDEX |
| FRANCE |

—

Kantelu Euroopan oikeusasiamiehelle

Kaikkien unionin kansalaisten tavoin hakija voi tehdä kantelun Euroopan oikeusasiamiehelle osoitteeseen

Médiateur européen

1, avenue du Président Robert Schuman — BP 403

67001 STRASBOURG CEDEX

FRANCE

Euroopan unionin toiminnasta tehdyn sopimuksen 228 artiklan 1 kohdan ja oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista 9. maaliskuuta 1994 tehdyssä Euroopan parlamentin päätöksessä 94/262/EHTY, EY, Euratom (6) vahvistettujen edellytysten mukaisesti.

Hakijoita pyydetään ottamaan huomioon, että oikeusasiamiehelle tehtävä kantelu ei keskeytä Euroopan unionin toiminnasta tehdyn sopimuksen 270 artiklan perusteella Euroopan unionin virkamiestuomioistuimelle tehtävän kanteen nostamiselle henkilöstösääntöjen 91 artiklassa asetetun määräajan kulumista.

X.   YHTEYDENPITO

Euroopan parlamentti on yhteydessä hakijoihin heidän EPSO-tiliensä kautta tai sähköpostitse. Hakijan on syytä seurata menettelyn kulkua ja tarkistaa itseään koskevat tiedot EPSO-tililtään sekä seurata sähköpostiaan säännöllisesti vähintään kaksi kertaa viikossa. Jos hakija ei teknisistä syistä voi tarkistaa näitä tietoja, hänen kuuluu ilmoittaa asiasta välittömästi seuraavaan sähköpostiosoitteeseen:

ACrecherche@ep.europa.eu

Kaikki muut menettelyä koskevat ilmoitukset pyydetään osoittamaan tähän sähköpostiosoitteeseen.

Hakijoille lähetettävien yleisluonteisten tekstien ja ilmoitusten sekä hakijoiden lähettämien viestien selkeyden ja ymmärrettävyyden varmistamiseksi kaikki Euroopan parlamentin ja hakijoiden välinen kirjeenvaihto käydään ainoastaan englanniksi, ranskaksi tai saksaksi.

XI.   REKISTERÖITYMISEEN LIITTYVÄT POISSULKEMISPERUSTEET

Euroopan parlamentti noudattaa tiukasti yhtäläisen kohtelun periaatetta. Jos Euroopan parlamentti havaitsee missä tahansa menettelyn vaiheessa, että hakija on perustanut useampia EPSO-tilejä, jättänyt enemmän kuin yhden hakemuksen tähän valintamenettelyyn tai antanut vääriä tietoja, hänet suljetaan pois valintamenettelystä.

Kaikista väärinkäytöksistä tai väärinkäytöksen yrityksistä voidaan määrätä seuraamuksia. Toimielimet ottavat palvelukseensa vain luotettaviksi osoittautuneita henkilöitä.

XII.   ERITYISMÄÄRÄYKSET

Vammaisten hakijoiden tai hakijoiden, joilla on erityistarpeita, jotka saattaisivat aiheuttaa vaikeuksia tekstinlaadintaa koskevassa kokeessa tai haastattelussa, on rastitettava tätä koskeva kohta hakemuksessa ja annettava kaikki tarpeelliset tiedot, jotta parlamentin hallinto voi mahdollisuuksien mukaan toteuttaa kaikki tarvittavat toimenpiteet.

---

(1)  Katso neuvoston asetus (ETY, Euratom, EHTY) N:o 259/68 (EYVL L 56, 4.3.1968, s. 1) sellaisena kuin se on muutettuna asetuksella (EY, Euratom) N:o 723/2004 (EUVL L 124, 27.4.2004, s. 1) ja viimeksi Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22. lokakuuta 2013 annetulla Euroopan parlamentin ja neuvoston asetuksella (EU, Euratom) N:o 1023/2013 (EUVL L 287, 29.10.2013, s. 15).

(2)  Euroopan unionin viralliset kielet ovat bulgaria, englanti, espanja, hollanti, iiri, italia, kreikka, kroaatti, latvia, liettua, malta, portugali, puola, ranska, romania, ruotsi, saksa, slovakki, sloveeni, suomi, tanska, tšekki, unkari ja viro.

(3)  Jos useampi hakija on saanut viimeiselle sijalle oikeuttavan saman pistemäärän, valintalautakunta hyväksyy kaikki samalle sijalle.

(4)  Uudelleenkäsittelypyyntö, muutoksenhaku tai kantelun tekeminen Euroopan oikeusasiamiehelle ei keskeytä valintalautakunnan työskentelyä.

(5)  Katso neuvoston asetus (ETY, Euratom, EHTY) N:o 259/68 (EYVL L 56, 4.3.1968, s. 1) sellaisena kuin se on muutettuna asetuksella (EY, Euratom) N:o 723/2004 (EUVL L 124, 27.4.2004, s. 1) ja viimeksi Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22. lokakuuta 2013 annetulla Euroopan parlamentin ja neuvoston asetuksella (EU, Euratom) N:o 1023/2013 (EUVL L 287, 29.10.2013, s. 15).

(6)  EYVL L 113, 4.5.1994, s. 15.

---